เทศบัญญัติเทศบาลเมืองหล่มสักเทศบัญญัติเทศบาลเมืองหล่มสักเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองหล่มสักอำเภอหล่มสัก จังหวัดเพชรบูรณ์พ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองหล่มสัก โดยความเห็นชอบของสภาเทศบาลเมืองหล่มสักและผู้ว่าราชการจังหวัดเพชรบูรณ์จึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลเมืองหล่มสัก เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เขตเทศบาลเมืองหล่มสักอำเภอหล่มสัก จังหวัดเพชรบูรณ์ พ.ศ. ๒๕๕๘ข้อ ๒[๑] เทศบัญญัตินี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ บรรดาเทศบัญญัติประกาศและระเบียบอื่นใดของเทศบาลเมืองหล่มสักในส่วนที่ได้ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้๑.๑ ด้านเหนือ จดแนวเขตเทศบาลเมืองหล่มสัก ฟากเหนือด้านตะวันออก จดแม่น้ำป่าสัก ฝั่งตะวันตกด้านใต้ จดวัดสามัคคีวัฒนาจดซอยนิคมและถนนสาธารณะ ฟากเหนือ และจดโครงการสาย ค๓ ฟากเหนือด้านตะวันตก จดแนวเขตเทศบาลเมืองหล่มสัก ฟากตะวันตก๑.๒ ด้านตะวันออก จดแม่น้ำป่าสักฝั่งตะวันตกด้านตะวันตก จดเส้นขนานระยะ ๑๐๐ เมตรกับเขตทางของถนนพิทักษ์ฟากตะวันออก๑.๓ ด้านเหนือ จดเขตทางของทางหลวงแผ่นดินหมายเลข ๒๐๑๐ ฟากใต้ด้านตะวันออก จดเขตทางของถนนสาย ข๒ ฟากตะวันตกและจดแนวเขตเทศบาลเมืองหล่มสัก ฟากตะวันออกด้านใต้ จดแนวเขตเทศบาลเมืองหล่มสักฟากใต้ด้านตะวันตก จดแม่น้ำป่าสัก ฝั่งตะวันออก๑.๔ ด้านเหนือ จดแนวเขตเทศบาลเมืองหล่มสัก ฟากตะวันตกด้านตะวันออก จดห้วยน้ำพุง ฝั่งตะวันตกด้านใต้ จดแนวทางของถนนสามัคคีชัยฟากเหนือ๑.๕ ด้านเหนือ จดแนวทางของถนนสามัคคีชัย ฟากใต้ด้านตะวันออก จดเส้นขนานระยะ ๒๕๐ เมตรกับเขตทางของถนนโครงการสาย ค๘ ฟากตะวันตกด้านใต้ จดแนวเขตเทศบาลเมืองหล่มสักฟากใต้ด้านตะวันตก จดแนวเขตเทศบาลเมืองหล่มสัก ฟากตะวันตกบริเวณที่ ๒หมายความว่า พื้นที่ในบริเวณ ดังต่อไปนี้๒.๑ ด้านเหนือ จดเขตทางของซอยนิคม ถนนโครงการสาย ค๓และถนนสาธารณะ ฟากใต้ด้านตะวันออก จดเขตทางของถนนพิทักษ์ ฟากตะวันตกด้านใต้ จดเขตทางของซอยมิตรสามัคคีจดเส้นขนานระยะ ๔๐๐ เมตร กับเขตทางของถนนวจี ๑๓ ฟากเหนือด้านตะวันตก จดแนวเขตเทศบาลเมืองหล่มสัก ฟากตะวันตก๒.๒ ด้านเหนือ จดวัดสามัคคีวัฒนาด้านตะวันออก จดแนวเขตเทศบาลเมืองหล่มสักซึ่งเป็นแม่น้ำป่าสัก ฝั่งตะวันตก และเส้นขนานระยะ ๑๐๐ เมตร กับศูนย์กลางถนนสาย ข๖ด้านใต้ จดเขตทางของถนนทิพย์ภักดีฟากเหนือด้านตะวันตก จดเขตทางของถนนพิทักษ์ ฟากตะวันออก๒.๓ ด้านเหนือ จดเขตทางของถนนทิพย์ภักดี ฟากใต้ด้านตะวันออก จดแม่น้ำป่าสัก ฝั่งตะวันตกด้านใต้ จดเขตทางของถนนรณกิจฟากเหนือด้านตะวันตก จดเขตทางของถนนพิทักษ์ ฟากตะวันออก๒.๔ ด้านเหนือ จดเขตทางของถนนรณกิจ ฟากใต้ด้านตะวันออก จดแม่น้ำป่าสัก ฝั่งตะวันตกด้านใต้ จดเส้นตั้งฉากกับศูนย์กลางถนนสายข๘ ที่จุดซึ่งห่างจากถนนสาย ข๘ บรรจบกับถนนสาย ค๗ และถนนพิทักษ์ไปทางทิศตะวันออกตามแนวถนนสาย ข๘ เป็นระยะ ๓๐๐ เมตร๒.๕ ด้านเหนือ จดเขตทางของถนนสาย ค๗ ฟากใต้ และถนนสาย ข๘ฟากใต้ด้านตะวันออก จดเขตทางของถนนสาย ข๘ ฟากตะวันตกด้านใต้ จดแนวเขตเทศบาลเมืองหล่มสักฟากใต้ด้านตะวันตก จดเขตทางของถนนสาย ค๘ ฟากตะวันออก๒.๖ ด้านเหนือ จดเขตทางของถนนสามัคคีชัย ฟากใต้ด้านตะวันออก จดเขตทางของถนนสาย ค๘ ฟากตะวันตกด้านใต้ จดแนวเขตเทศบาลเมืองหล่มสักฟากใต้ด้านตะวันตก จดเส้นขนานระยะ ๒๕๐เมตรกับศูนย์กลางถนนสาย ค๘ ฟากตะวันตกบริเวณที่ ๓หมายความว่า พื้นที่ในบริเวณ ดังต่อไปนี้ด้านเหนือ จดถนนสาย ค๔ฟากใต้ จดเส้นตั้งฉากกับแนวศูนย์กลางถนนสาย จ ที่จุดซึ่งถนนสาย จ บรรจบกับถนนสายค๔ และจดเส้นตั้งฉากกับแนวศูนย์กลางถนนสาย ค๒ ที่จุดซึ่งอยู่ห่างจากถนนสาย ค๒ตัดกับถนนสาย ข๕ ไปทางทิศเหนือตามแนวถนนสาย ค๒ เป็นระยะ ๔๕๐ เมตรและถนนสาธารณะไม่ปรากฏชื่อ ฟากใต้ด้านตะวันออก จดเขตทางของถนนสาย ข๖ ฟากตะวันตกวัดไพรสณฑ์ศักดาราม วัดศรีมงคล และทัณฑสถานหญิงหล่มสัก และจดเขตทางของถนนพิทักษ์ฟากตะวันตกด้านใต้ จดเขตทางของถนนสายค๗ ฟากเหนือด้านตะวันตก จดเขตทางของถนนสาย ค๘ ฟากตะวันออกจดห้วยน้ำพุงฝั่งตะวันออก และจดแนวเขตเทศบาลเมืองหล่มสัก ฟากตะวันตกบริเวณที่ ๔หมายความว่า พื้นที่ในบริเวณ ดังต่อไปนี้ด้านเหนือ จดเขตทางของทางหลวงแผ่นดินหมายเลข ๒๐๑๐ ฟากใต้ด้านตะวันออก จดแนวเขตเทศบาลเมืองหล่มสัก ฟากตะวันออกด้านตะวันตก จดเขตทางของถนนสาย ข๒ ฟากตะวันออกทั้งนี้ พื้นที่บริเวณที่ ๑ บริเวณที่ ๒บริเวณที่ ๓ และบริเวณที่ ๔ ตามแผนที่ท้ายเทศบัญญัตินี้ข้อ ๕ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อม(๒) คลังน้ำมันเชื้อเพลิงเพื่อการขายส่ง(๓) สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิง(๔) อาคารเก็บวัตถุระเบิด(๕) โรงกำจัดมูลฝอยข้อ ๖ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อม(๒) คลังเชื้อเพลิงเพื่อการขายส่ง(๓)สถานที่เก็บก๊าซและสถานที่บรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการและร้านจำหน่ายก๊าซ(๔) คลังวัตถุระเบิด(๕) อาคารเลี้ยงม้า โค กระบือ สุกร แพะ แกะ ห่าน เป็ด หรือไก่ เพื่อการค้าหรือโดยไม่ก่อเหตุรำคาญตามกฎหมายว่าด้วยการสาธารณสุข(๖) โรงกำจัดมูลฝอยข้อ ๗ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อม(๒) คลังเชื้อเพลิงเพื่อการขายส่ง(๓)สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิง(๔) อาคารเก็บวัตถุระเบิด(๕) อาคารเลี้ยงม้า โค กระบือ สุกร แพะ แกะ ห่าน เป็ด หรือไก่เพื่อการค้าหรือโดยไม่ก่อเหตุรำคาญตามกฎหมายว่าด้วยการสาธารณสุข(๖) อาคารเก็บผลิตผลการเกษตร(๗) สุสานหรือฌาปนสถาน(๘) โรงกำจัดมูลฝอย(๙) โรงซื้อขายเศษวัสดุข้อ ๘ ภายในบริเวณที่ ๔ห้ามมิให้บุคคลใดก่อสร้างโรงงานทุกประเภท เว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมข้อ ๙ ผู้ใดฝ่าฝืนหรือไม่ดำเนินการตามเทศบัญญัตินี้เจ้าพนักงานท้องถิ่นจะไม่พิจารณาออกใบอนุญาตให้ก่อสร้างแก่ผู้นั้นและต้องระวางโทษตามที่กำหนดไว้ในบทกำหนดโทษแห่งพระราชบัญญัติควบคุมอาคารพ.ศ. ๒๕๒๒ข้อ ๑๐ อาคารที่มีอยู่แล้วในพื้นที่ที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๕ ข้อ ๖ ข้อ ๗ และข้อ ๘ข้อ ๑๑ อาคารที่ได้รับใบอนุญาตหรือใบแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๒ ให้นายกเทศมนตรีเมืองหล่มสักรักษาการตามเทศบัญญัตินี้ประกาศณ วันที่ ๘ มิถุนายน พ.ศ. ๒๕๕๘กิตติ พั้วช่วยนายกเทศมนตรีเมืองหล่มสัก[เอกสารแนบท้าย]๑. แผนที่ท้ายเทศบัญญัติเทศบาลเมืองหล่มสักเรื่อง กำหนดบริเวณห้ามก่อสร้าง ดัดแปลง หรือเปลี่ยนใช้อาคารบางชนิดหรือบางประเภทในท้องที่เขตเทศบาลเมืองหล่มสัก อำเภอหล่มสัก จังหวัดเพชรบูรณ์ พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๒๓ มิถุนายน๒๕๕๘วริญา/ผู้ตรวจ๒๖ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๓๙ ง/หน้า ๑๑/๑๙ มิถุนายน ๒๕๕๘